पाएं अपने शहर की ताज़ा ख़बरें और फ्री ई-पेपरडाउनलोड करें
भगवानगंज स्थित गुरुद्वारे में शनिवार से अखंड पाठ साहिब की शुरुआत होगी। 48 घंटे तक लगातार पाठ चलेगा। गुरु सिंघ सभा सागर के अध्यक्ष सतेंदर सिंह होरा ने बताया यहां पर 5 अखंड पाठ होंगे। जो कि अलग-अलग तारीखों में किए जाएंगे। कोरोना से मुक्ति की प्रार्थना को लेकर अखंड पाठ कराए जा रहे हैं। उन्होंने बताया यहां पर 17 अप्रैल से अनवरत चलित लंगर की सेवा की जा रही है। इसके माध्यम से गुरुद्वारे में आने वाले जरूरतमंद लोगों के लिए भोजन और राशन उपलब्ध कराया जा रहा है।
इसके साथ ही नगर की विभिन्न अस्पतालों में इलाजरत मरीजों के परिजनों को भी भोजन उपलब्ध कराया जा रहा है। साथ ही मंदिरों और विभिन्न सार्वजनिक स्थानों पर रहने वाले असहाय लोगों के लिए भी दोनों वक्त का भोजन उपलब्ध कराया जा रहा है। उन्होंने बताया इस लंगर सेवा में शहर के विभिन्न समाजसेवी भी मदद कर रहे हैं। जो कि विभिन्न प्रकार की राशन सामग्री उपलब्ध कराने के साथ ही नकद राशि भी उपलब्ध करा रहे हैं। सिख संगत भी लगातार सहयोग कर रही है। इस प्रकार सभी के सहयोग से चल रहा यह चरित लंगर आगे भी निरंतर जारी रहेगा।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn